મધ્યપ્રદેશના તાંદલાધરા ગામના સોબન રણા, કીડીયાસોબન, વાલા સોબન, મલા સોબન, કસના રણા, રમણ કસના, કાળુ કસના તથા બીજા પચાસ માણસોનું ટોળુ બંદુકો અને ગોફણો જેવા મારક હથીયાર સાથે ગત રોજ સાંજના ચારેક વાગ્યાના સુમારે દાહોદ તાલુકાના ખેંગ ચીખલીયા ગામે આવ્યા હતા અને ખેંગ ચીખલીયા ગામના પપ્પુભાઇ પીદુભાઇ ડાંગી તથા તેના માણસો ઉપર બેફામ ગાળો બોલી, હુમલો કરી જંગલ ખાતાની જમીન અમારી છે, તે જમીન અમો ખેડવાના છીએ,જો તમો ખેડવા આવશો તો તમોને જાનથી મારી નાંખીશું કહી ધાક ધમકીઓ આપી ગોફણોમાંથી ભારે પથ્થરમારો કરી અને પપ્પુભાઇ ડાંગી તથા તેમના માણસો સામે જાનથી મારી નાંખવાના ઇરાદે બંદુકો તાંકી બંદુકોમાંથી ફાયરિંગ કરી ભારે ધીંગાણું મચાવી નાસી ગયા હતા.